Komisijos sprendimas
2000 m. gruodžio 27 d.
ketvirtą kartą iš dalies keičiantis Sprendimą 1999/467/EB, nustatantį tam tikrų valstybių narių arba valstybių narių regionų oficialiai tuberkulioze neužkrėstų galvijų bandų statusą
(pranešta dokumentu Nr. C(2000) 4144)
(tekstas svarbus EEE)
(2001/26/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], su paskutiniais pakeitimais, padarytais Direktyva 2000/20 [2], ypač į jos A priedo I dalies 4 punktą,
kadangi:
(1) 1999 m. liepos 15 d. Komisijos sprendimu 1999/467/EB, nustatančiu tam tikrų valstybių narių ar valstybių narių regionų oficialiai bruceliozės neapimtų galvijų bandų statusą bei panaikinančiu Sprendimą 97/76/EB [3], su paskutiniais pakeitimais, padarytais Sprendimu 2000/694/EB, minėtas statusas buvo suteiktas tam tikroms valstybėms narėms ir jų [4] regionams.
(2) Prancūzijos kompetentingos institucijos pateikė Komisijai dokumentus, įrodančius visų Direktyvos 64/432/EEB A priedo I dalies 4 punkte numatytų reikalavimų laikymąsi, ypač, kad, kiekvienų metų gruodžio 31 d. duomenimis, daugiau kaip 99,9 % galvijų bandų Prancūzijoje paskutinius šešerius metus iš eilės buvo oficialiai neapimtos galvijų tuberkuliozės ir registravimas 1999 m. gruodžio mėn. sukurtoje duomenų bazėje įgalina atsekti galvijus, kurie yra identifikuojami pagal Bendrijos teisės aktus.
(3) Todėl, atrodo, tikslinga paskelbti Prancūziją oficialiai tuberkuliozės neapimta valstybe nare pagal pirmiau minėtos direktyvos nuostatas.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 1999/467/EB I priedas pakeičiamas šio sprendimo I priedu.
2 straipsnis
Šis sprendimas skirtas valstybėms narėms.
Priimta Briuselyje, 2000 m. gruodžio 27 d.